**คู่มือการปฏิบัติงาน**

**การให้บริการน้ำประปา**

**กองช่าง**

**องค์การบริหารส่วนตำบลบ้านลำนาว**

**อำเภอบางบางขัน จังหวัดนครศรีธรรมราช**

**การให้บริการน้ำประปา องค์การบริหารส่วนตำบลบ้านลำนาว**

พระราชบัญญัติสภาตําบลและองค์การบริหารส่วนตําบล พ.ศ. 2537 “มาตรา 68 องค์การบริหารส่วนตําบล อาจจัดทํากิจการในเขตองค์การบริหารส่วนตำบล (1) ให้มีน้ำเพื่อการอุปโภค บริโภคและการเกษตร และพระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. 2542 มาตรา 16 ให้เทศบาล เมืองพัทยา องค์การบริหารส่วนตำบล มีอำนาจและหน้าที่ในการจัดบริการสาธารณะเพื่อประโยชน์ของประชาชนในท้องถิ่นของตนเอง (4) การสาธารณูปโภคและการก่อสร้างอื่น ๆ ประกอบกับระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้าน พ.ศ.2548 องค์การบริหารส่วนตำบลบ้านลำนาวจึงจัดบริการสาธารณูปโภคพื้นฐานให้กับประชาชนในพื้นที่เขตองค์การบริหารส่วนตำบลบ้านลำนาว

**สถานที่ติดต่อขอใช้น้ำประปา อบต.บ้านลำนาว**

ผู้ต้องใช้น้ำประปา ขอใช้น้ำประปาได้ที่ กองช่าง องค์การบริหารส่วนตำบลบ้านลำนาว อำเภอ  
บางขัน จังหวัดนครศรีธรรมราช

**ระยะเวลาให้บริการ**

*ให้บริการวันจันทร์ ถึง วันศุกร์* (*ยกเว้นวันหยุดที่ทางราชการกำหนด*) *ตั้งแต่เวลา* 08.30 - 16.30 *น.*

**หลักฐานที่ต้องนำมาแสดง**

1. สำเนาทะเบียนบ้าน จำนวน 1 ฉบับ

2. สำเนาบัตรประจำตัวประชาชน จำนวน 1 ฉบับ

3. แผนที่โดยสังเขป

**ขั้นตอน ระยะเวลา และส่วนงานที่รับผิดชอบ**

| **ลำดับ** | **ขั้นตอน** | **ระยะเวลา** | **ผู้รับผิดชอบ** |
| --- | --- | --- | --- |
| 1 | ประชาชนยื่นคำร้องขอใช้น้ำประปา |  | กองช่าง องค์การบริหารส่วนตำบลบ้านลำนาว |
| 2 | เจ้าหน้าที่รับคำร้อง/ตรวจสอบเอกสาร/ เสนอคำร้อง | 10 นาที | กองช่าง องค์การบริหารส่วนตำบลบ้านลำนาว |
| 3 | ผู้มีอำนาจพิจารณาอนุมัติ | 30 ชั่วโมง | ผู้มีอำนาจอนุมัติการใช้น้ำประปา องค์การบริหารส่วนตำบลบ้านลำนาว |
| 4 | เจ้าหน้าที่ประปาลงพื้นที่ตรวจสอบพร้อมติดตั้งมิเตอร์น้ำประปา | 2 วัน | กองช่าง องค์การบริหารส่วนตำบลบ้านลำนาว |

**แผนผังแสดงขั้นตอนและระยะเวลาการปฏิบัติราชการ**

**(การขออนุญาตใช้น้ำประปา)**

**ประชาชนยื่นคำร้อง**

**แจ้งให้ประชาชนเพิ่มเติมเอกสาร  
(ให้ครบถ้วน)**

**เจ้าหน้าที่ตรวจสอบเอกสาร/เสนอคำร้อง**

**(10 นาที)**

**ไม่ครบถ้วน**

**ครบถ้วน /เสนอ**

**พิจารณาอนุมัติ**

**(30 นาที)**

**เจ้าหน้าที่งานประปาออกติดตั้งมาตรน้ำ**

**(ภายใน 2 วัน)**

**อัตราค่าบริการใช้น้ำประปา**

คิดตามปริมาณหน่วยที่ใช้ หน่วยละ 6 บาท

**การแจ้งเหตุขัดข้องในการใช้น้ำประปา**

ในกรณีที่ผู้ใช้น้ำไม่ได้รับความสะดวกในด้านบริการหรือมีความประสงค์จะแสดงความคิดเห็น ข้อเสนอแนะต่าง ๆ เกี่ยวกับการให้บริการขององค์การบริหารส่วนตำบลบ้านลำนาว สามารถดำเนินการได้ดังนี้

1. สอบถามรายละเอียดหรือแจ้งเรื่องราวต่าง ๆ ได้โดยตรงกับพนักงานประปาขององค์การบริหารส่วนตำบลบ้านลำนาว หรือโทรศัพท์ หมายเลข 075371318 ต่อ 16 หรือ 0840614779

2. ส่งจดหมายแสดงข้อคิดเห็น หรือข้อเสนอแนะมาได้ที่ กองช่าง องค์การบริหารส่วนตำบลบ้านลำนาว

3. ผู้ใช้น้ำสามารถติดตามข้อมูลข่าวสารและร้องเรียนเกี่ยวกับการให้บริการน้ำประปาได้ที่เว็บไซต์องค์การบริหารส่วนตำบลบ้านลำนาว www.bamlamnow.go.th

4. ในกรณีพบเห็นท่อแตก รั่ว กรุณาแจ้งให้กองช่าง องค์การบริหารส่วนตำบลบ้านลำนาวเพื่อดำเนินการแก้ไขทัน หรือแจ้งที่หมายเลขโทรศัพท์ 0840614779

**ข้อควรระวังในการใช้น้ำประปา**

1. การละเมิดการใช้น้ำประปา เช่น การต่อท่อประปาโดยไม่ผ่านมาตรวัดน้ำ/การลักใช้น้ำ ตลอดจนการกระทำใด ๆ ที่ทำให้มาตรวัดน้ำวัดค่าผิดไปจากการใช้น้ำประปาจริง ๆ เป็นการกระทำที่ผิดกฎหมาย เท่ากับเป็นการลักทรัพย์

2. กรณีมาตรวัดน้ำชำรุดหรือต้องการย้ายมาตรวัดน้ำ ผู้ใช้น้ำต้องแจ้งให้องค์การบริหารส่วนตำบลบ้านลำนาวทราบโดยเร็วที่สุด เพื่อจะได้เข้าไปทำการซ่อมแซมแก้ไขต่อไป

3. ผู้ใช้น้ำจะต้องชำระเงินค่าน้ำตามที่พนักงานองค์การบริหารส่วนตำบลบ้านลำนาวได้นำใบแจ้งหนี้เพื่อเก็บเงิน และผู้ใช้น้ำจะต้องขอรับใบเสร็จรับเงินจากเจ้าหน้าที่ผู้รับเงินไว้เป็นหลักฐานทุกครั้ง